als_Latn dik_Latn sag_Latn
Një prej revistave më të njohura të kësaj kategorie, “Esquire”, ka publikuar këtë sondazh, i cili zbulon arsyet që e bëjnë atë “të squllët” në shtrat. Shkrimit të prestigjiozes, ne i kemi bashkëngjitur edhe sondazhin e “Anabel”-it, me opinionet e meshkujve shqiptarë. Përfundimi: Të gjithë janë njësoj!
GATI KUR DO TI!
Edhe pse pretendohet se meshkujt kanë dëshirë më të lartë seksuale se sa femrat, kjo nuk do të thotë që ata mendojnë për seksin gjatë gjithë kohës. Ndaj, nëse ai të refuzon, mos u ndje e ofenduar. Thjesht nuk është në gjendje! Në vend që të dëshpërohesh, përdor aftësitë e tua joshëse për ta bërë atë të interesuar.
POZICIONE TË REJA? MBASE!
Për meshkujt, risitë janë erëzat e jetës. Vlerësoje faktin nëse ai të propozon të provoni diçka të re. Nuk është e thënë që pozicioni i misionarit të jetë i vetmi, apo jo?!
ANKESA MBI SEKSIN ORAL
OK, mbase edhe thjesht mund ta kërkojë, por kur ai dërgon sinjale se dëshiron seks oral, thjesht mos bëj indiferenten. Meshkujve iu pëlqen seksi oral dhe dëshirojnë gjithashtu edhe të anasjellën.
QËNDRIMI SI “HU”
Të rrish shtrirë pa lëvizur as majën e gishtit teksa ai bën të gjithë “punën”, nuk është aspak e këndshme. Bashkoni energjitë, edhe nëse ai është mbi ty. Jep diçka nga fantazia jote seksuale, pasi në këtë mënyrë do të ndiheni mirë që të dy.
EMBARGO NDAJ DEPILIMIT
Ai mund të jetë nga ata që filmi iu ka mbetur në vitet ’70, por ja që në pjesën më të madhe meshkujt e vlerësojnë estetikën tek një femër. Këmbët dhe organi gjenital janë mjaft të rëndësishëm për të.
NUK DUA TË JEM SPONTANE!
Po, seks mund të bësh kudo: në pyll, në fushë, në makinë, në ashensor, në dhomat e zhveshjes… mjafton të jesh spontane dhe ai do ta vlerësojë.
E TURPSHME PËR T’U TREGUAR
Nëse ai nuk po të prek aty ku duhet dhe ti nuk ndihesh aspak e eksituar, atëherë flit! Meshkujt e vlerësojnë këtë. Nëse ai nuk e kupton në fillim, gradualisht do ta mësojë.
THONJTË
Thonjtë e vendosur lehtë në kurriz dhe ngulja e tyre në momente eksitimi, janë dy gjëra krejt të ndryshme. Mëso diferencën!
ASNJË TINGULL!
Nëse nuk shpreh diçka, të paktën bëj një pëshpërimë. Si mund ta kuptojë ai, nëse të pëlqen apo jo marrëdhënia, kur ti nuk lëshon asnjë tingull? Meshkujt e vlerësojnë këtë, por mos harro: ekstremi i kundërt është po njësoj i papëlqyer.
ORGAZMË E SHTIRUR
Është një ide shumë e gabuar. Nëse ai mendon se ti po kënaqesh, kur ti në fakt nuk po shijon asgjë, atëherë atij i forcohet ideja se lëvizjet e momentit janë të duhurat për ty. Kjo është e gabuar, pasi më shumë se sa për kënaqësinë e tij, ti po dëmton marrëdhënien tuaj, duke dhënë sinjale jo të duhura.
NDODH DHE NUK JAM I PARI!
Ndodh! Po, ndodh, dhe ju lutem pranojeni! Nuk do të thotë që ti nuk e josh më, që nuk e kënaq, që nuk i pëlqen më trupi yt, thjesht ndodh. Është një mungesë ereksioni, kaq! Mos tento ta ngushëllosh, por vepro normalisht.
PYETJET FATALE
Me siguri që ty nuk do të të pëlqente që ai të pyeste: “Ishte mirë për ty?”. Epo, varianti femëror i kësaj pyetjeje është: “Ç’do të ndodhë tani me ne?”. Përgjigjja e thjeshtë dhe e vetme është: ishte seks. Diskutimet mbi angazhimin në marrëdhënie mund t’i bëni dhe më vonë.
FORUMI I MESHKUJVE
Pyetja “Anabel” në Facebook: “Çfarë nuk doni që ajo të bëjë në shtrat?”
“Të mbulohet me çarçaf.”
Eri Gerti
“Nuk më pëlqen nëse është pasive.”
Ultras Milan
“Të mos flasë për ndonjë problem të sajin menjëherë pasi kemi kryer marrëdhënie.”
Elio Cela
“Të mos shtiret, pra të bëjë sikur i pëlqen.”
Nazmi Mema
“Të mos vrasë me dhëmbë apo thonj gjatë seksit oral, apo të rënkojë me zë tepër të lartë, pasi duket sikur shtiret. Gjithashtu, kujdesi dhe estetika për veten është e rëndësishme.”
Panthera Code
“Të jetë e lirshme, kjo ka rëndësi. Të ndjekë anën psikike të partnerit dhe të ketë fantazi erotike.”
Domenico Feti
“Nuk dua të bëjë dominuesen: thithjet në qafë apo në vende të dukshme që ngelen shenja, çka prish imazhin serioz. Nuk më pëlqen të qëndrojë pasive, të flejë gjumë dhe të më bindet për çdo gjë!”
Reni Renaldo
KOMENTI NDRYSHE “Nuk mund të shprehem, se e dashura ime lexon ‘Anabel-in’ J.”
Olsi Duzha
als_Latn als_Latn als_Latn als_Latn als_Latn als_Latn als_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn als_Latn lmo_Latn als_Latn fra_Latn als_Latn swh_Latn als_Latn ltg_Latn als_Latn srd_Latn als_Latn hau_Latn als_Latn fao_Latn